Kom meg til spinningtime på Carl Berner i dag. Der hadde de skikkelig aircondition i spinningsalen. Det var deilig. Dette utgjør tre treningsøkter denne uka, samme som de to siste ukene. Det er slettes ikke verst. Litt kontinuitet og greier. Wow. Hvor lenge vil dette vare, mon tro? Nå skal jeg spise fiskeboller i hvitsaus til middag, og så skeie ut med kake til dessert. Jeg var nemlig så uheldig å ha igjen litt rester i langpanna etter at jeg laget sjokoladekake til avslutningen i den gamle jobben. Huff så leit. (Ja, faktisk, egentlig. Skulle ønske jeg hadde viljestyrke til å bare kaste de siste kakebitene i søpla, men det har jeg altså ikke.) God helg folkens, med eller uten trening! (Min blir nok uten, for jeg er dausliten.)
Fordeler med å være ferdig på jobb kl 15: Mye av dagen står fremdeles igjen til å gjøre ting, som for eksempel trening. Ulemper med å være ferdig på jobb kl 15: Gruppetimene begynner stort sett ikke før tidligst kl 16, i alle fall nå om sommeren, og ikke alle gruppetimene er aktuelle for meg. Når utvalget dermed blir magert, må jeg improvisere litt, og belage meg på å finne på noe ugagn på egenhånd. I dag ble en sånn dag. Jeg vandret inn på Elixia Colosseum helt uten en plan, annet enn "jeg må trene." Derfra tok jeg det gradvis, og kjente litt på hva jeg følte meg motivert for. Til syvende og sist gjennomførte jeg noe sånt som dette: - 15 minutter på en såkalt "recumbant" sykkel (jeg aner ikke hva den heter på norsk). - 15 minutter med intervalljogging på tredemølla (AKA mitt livs mareritt). - 15 minutter på elipsemaskinen (en god klassiker for meg). - Noen styrkeøvelser på ymse apparater for rygg, skuldre, bryst, armer og lår. Totalt ble dette nesten hal
Jeg - et svettedyr?
Nok en vellykket treningsdag kan markeres i kalenderen. Jeg var en anelse motløs da jeg stod som nr 19 på venteliste til dagens spinningtime, men litt over en time før den skulle begynne fikk jeg en hyggelig mail med beskjed om at jeg hadde fått plass. Jøss, det var en del avbestillinger, tenkte jeg, mens jeg hev meg rundt og pakket treningssekken i full fart. Jeg klarte å huske både sko, drikkeflaske og håndkle. Håndkleet var, som jeg har nå omsider har lært, en absolutt nødvendighet. Jeg vet ikke hva som har skjedd, men jeg har plutselig blitt en person som svetter på trening. Ikke veldig mye, ikke på nivå med for eksempel han som satt to rekker foran meg i dag som bokstavelig talt svettet en liten dam rundt sykkelen sin (hver gang den ene reimen fra pedalen streifet nedi gulvet, laget den et lite plask som sprutet svette ut mot sidemannen - jeg var veldig takknemlig for at jeg ikke var sidemannen). Men jeg har konsekvent blitt direkte fuktig på trening de siste ukene, både på arme
Jeg kom meg altså på trening i går. Jeg var bare for trøtt og sliten til å blogge det. Etter 8 hektiske timer med opplæring i ny jobb, og en ekstremt krevende kondisjonstime på Elixia, klarte jeg såvidt å halvt slepe, halvt halte meg hjem før jeg kollapset i lenestolen og ble sittende fast der resten av kvelden sammen med Dragon Age Inquisition. Min nye jobb er veldig annerledes fra min gamle. Der hvor jeg har vært vant til (forholdsvis) rolige netter med lavt tempo og mye sitting, har jeg nå gått over til masse aktivitet på dagtid, hvor jeg er på bena omtrent fra start til slutt. Det er en stor forandring, og føttene mine har ikke vært forberedt på dette. De gråter, og de forsøker å drepe seg selv med kniv. Selv nå, over et døgn senere, er de ømme, men heldigvis halter jeg ikke lenger. Å dra på trening etter jobben i går var derfor kanskje litt overmodig. Jeg var usikker på om jeg skulle droppe det, men så husket jeg det kakestykket jeg hadde spist i lunsjen, og tvang meg selv til
Jeg slet litt med å bestemme meg for om jeg skulle dra på trening i dag, og hva jeg eventuelt skulle gjøre. Motivasjonen var ikke helt der, og etter 7 timer med intens fokusering på første dag i ny jobb var hodet litt som vassen havregrøt. Det var da, mens jeg satt på t-banen på vei inn mot sentrum og desperat sveipet meg inn på ulike gruppetimer hos ymse Elixia-sentre, at jeg kom på at Yin Yoga er en veldig lun, avslappende og deilig time, og at dette kunne være akkurat det jeg hadde behov for. Nede i Bjørvika skulle en time begynne en liten time etter at arbeidsdagen min var over, så da dro jeg dit. (Alternativet var å dra rett hjem og sovne på sofaen - på ingen måte en god prognose.) Greit nok, så oppfyller ikke Yin Yoga mine kriterier om høy puls og svette, men en del av treningsutfordringen for meg er som kjent å bare komme meg dit, så uansett hva jeg har gjort, teller det hvis jeg har sjekket inn på Elixia og vært der minst en halvtime. Yoga-timen varte i 60 minutter, og i ti
August er her, og jeg åpnet den siste sommermåneden med å snike inn en lynkjapp treningsøkt i løpet av min nye, travle hverdag. Ettersom det ikke gikk noen gruppetimer tidlig nok denne ettermiddagen til at jeg kunne ta dem, ble det i stedet litt enkel solotrening. 10 minutter på elipsemaskin etterfulgt av fire ulike øvelser på styrkeapparater er kanskje ikke det mest imponerende jeg har prestert, men det oppfylte mine viktigste kriterier: 1. Få opp pulsen 2. Bli litt svett/rød i trynet/anpusten 3. Sjekke inn på Elixia og bli der minst en halvtime. Forøvrig har jeg for tiden veldig vondt i halebenet, og håper jeg kan trene bort den smerten. Det er gode odds for at jeg enten trenger mer spinning, eller mindre spinning.